《万里春 易朱弦作新操》
清代·邹祗谟

临邛绿绮。何事琴心在里。听侬弹、双凤和鸣，愿萧郎洗耳。

怕桐孙声死。素丝不比朱丝喜。玉纤纤、金凤花痕，向红窗轻理。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。